વિજલપોર પાલિકાનાં સેનેટરી અધિકારી મોહન આહીરને રેલવે ફાટક નજીકની લારીઓ ઉઠાવવાનાં મુદ્દે પાલિકાનાં બે ભાજપી કોર્પોરેટરો જ્યોતિ રાજભર અને ઇન્દ્રજીતસિંહ રાજપૂતે ફોન ઉપર ધમકી આપ્યાની પોલીસમાં ફરિયાદ થઇ હતી. આ ફરિયાદ સંદર્ભે બુધવારે સવારે બંને કોર્પોરેટરોની પોલીસે ધરપકડ કરી હતી. સવારે ધરપકડ થયા બાદ બપોર બાદ ચારેક વાગ્યાનાં અરસામાં જામીન મળી જશે એવી વાત બહાર આવી હતી. જોકે ચાર વાગ્યે તો ઠીક સાંજે સાતથી આઠ વાગ્યા સુધી જામીન ન મળતા ધરપકડ કરાયેલા કોર્પોરેટરોનાં ટેકેદારોની ધીરજ ખૂટવા લાગી હતી.